
STRATEGINIO PLANAVIMO IR INVESTICIJŲ SKYRIAUS
VYRIAUSIOJO SPECIALISTO
PAREIGYBĖS APRAŠYMAS


I.	PAREIGYBĖS CHARAKTERISTIKA

1.	Strateginio planavimo ir investicijų skyriaus vyriausiasis specialistas yra karjeros valstybės tarnautojas.
2.	Lygis – A
3.	Kategorija – 10

II.	PAREIGYBĖS PASKIRTIS

4.	Strateginio planavimo ir investicijų skyriaus vyriausiojo specialisto pareigybė reikalinga vykdyti strateginį planavimą, rengti ir administruoti priskirtus savivaldybės investicinius projektus kaimo plėtros, tarptautinio bendradarbiavimo srityse. 

III.	VEIKLOS SRITIS

5.	Šias pareigas einantis valstybės tarnautojas vykdo funkcijas bendrojoje veiklos srityje – strateginiame planavime ir investicijų administravime.

IV.	SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6.	Turėti aukštąjį universitetinį arba jam prilygintą išsilavinimą. 
7.	Išmanyti investicinių projektų rengimo, teikimo, įgyvendinimo ir strateginio planavimo metodikas. 
8.	Būti susipažinusiam su Lietuvos Respublikos teisės aktais, reglamentuojančiais strateginio planavimo procesą, regioninę plėtrą, Europos Sąjungos struktūrinių fondų paramą, kitus finansavimo šaltinius.
9.	Turėti 1 metų darbo stažą rengiant paraiškas Europos Sąjungos finansinei paramai gauti bei įgyvendinant Europos Sąjungos finansuojamus projektus
10.	Mokėti dirbti šiomis kompiuterinėmis programomis MS Word, MS Excel, MS Outlook, Internet Explorer.
11.	Gebėti valdyti, sisteminti, apibendrinti informaciją ir rengti išvadas.
12.	Sklandžiai dėstyti mintis raštu ir žodžiu.


V.	ŠIAS PAREIGAS EINANČIO VALSTYBĖS TARNAUTOJO FUNKCIJOS

13.	Siekiant pritraukti papildomą finansavimą, analizuoja ir kaupia informaciją apie Lietuvos Respublikoje skelbiamas investicinių ir kitų projektų programas, kurių finansavimas vykdomas iš ES struktūrinių ir kitų fondų, teikia pasiūlymus dėl jų įgyvendinimo savivaldybėje galimybių.
14.	Ruošia mokėjimo prašymus savivaldybės butų įmokoms kompensuoti renovuotuose namuose, susigrąžinant kredito ir palūkanų išlaidas.
15.	Administruoja priskirtus savivaldybės administracijos įgyvendinamus 2014-2020 m. Europos Sąjungos struktūrinės paramos investicinius projektus kaimo plėtros, tarptautinio bendradarbiavimo srityse (rengia ir Įgyvendinančiai institucijai teikia projekto pažangos ataskaitas, rengia ir teikia mokėjimo prašymus, viešųjų pirkimų planus, informaciją apie projekto planuojamas išlaidas ir kitą informaciją, susijusią su projekto vykdymu; nuolat komunikuoja su projekto rangovais, paslaugų teikėjais, ekspertais ir kt.; organizuoja projekto viešinimo veiklas, atlieka kitus darbus numatytus paramos sutartyse). Sprendžia įvairiapusiškas problemas, susijusias su priskirtų projektų įgyvendinimu savivaldybėje.
16. Rengia projektų įgyvendinimui būtinų paslaugų, prekių ar darbų pirkimo paraiškas–užduotis ir teikia jas viešojo pirkimo komisijai.
17. Renka, registruoja bei suveda į informacines sistemas priskirtų projektų duomenis, inicijuoja trūkstamų duomenų bei dokumentų surinkimą, kaupia ir sistemina metodinę informaciją, reikalingą projektų rengimui ir įgyvendinimui, tvarko priskirtų projektų dokumentų bylas.
18.	Konsultuoja savo kompetencijos srityje strateginio planavimo, projektų paraiškų rengimo klausimais savivaldybės administracijos skyrius, biudžetines įstaigas.
19.	Renka ir teikia duomenis, pasiūlymus rengiant strateginio planavimo dokumentus, jų įgyvendinimo ataskaitas, vykdant priskirtų projektų stebėseną .
20.	Vykdo savivaldybės ryšių su užsieniu palaikymą, ruošia ketinimo protokolus, sutarčių projektus, susirašinėjimo dokumentus skyriaus kompetencijos srityje, inicijuoja, rengia ir įgyvendina bendrus projektus su užsienio partneriais, siekiant abipusės partnerystės naudos.
21.	Dalyvauja savivaldybės komisijų, darbo grupių veikloje, kad būtų įgyvendinti šioms darbo grupėms ar komisijoms suformuluoti uždaviniai.
22.	Vykdo kitus su strateginio planavimo ir investicijų skyriaus funkcijomis susijusius nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.
      
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

23.	Šias pareigas einantis valstybės tarnautojas tiesiogiai pavaldus skyriaus vedėjui. 

